Molotov-Ribbentrop Ituna

Molotov-Ribbentrop Ituna, Alemania-Sobietar Batasuna Ituna edo Alemaniaren eta Sobietar Batasunaren arteko Ez Erasotzeko Ituna Alemania naziak eta Sobiet Batasunak hitzartutako akordioa izan zen, elkarren kontra ez erasotzeko. Bi herrialdeetako Kanpo Aferetako ministroek, Alemaniako Joachim von Ribbentrop eta Sobiet Batasunako Viatxeslav Molotovek sinatu zuten, Moskun, 1939ko abuztuaren 23an, Bigarren Mundu Gerra piztu baino lehentxeago. Elkarri ez erasotzeko itunak ez zuen luze iraun, harik eta 1941eko ekainaren 22an Bizargorri Operazioa abian jarri zen arte, non Alemaniak Sobiet Batasunari eraso egin zion.

Nazien eta sobietarren arteko itun sekretua 
Itunak protokolo sekretu bat zekarren. Horretan, Finlandia, Estonia, Letonia, Lituania, Polonia eta Errumania herrialde neutralen berrantolaketak lurralde eta politika mailetan aipatzen ziren espreski. Horrela, 1939ko irailaren 1ean Alemaniak Polonia inbaditu zuelarik, sobietar osteak ere sartu ziren herrialdean. Muga Mendebaldeko Bug ibaian ezarri zuten. 1939ko azaroan, berriz, SESBek Finlandiari eraso egin zion eta Kareliako istmoa beretu zuen. 1940ko ekainean Stalinek Herrialde Baltikoak anexionatu zituen.

Erreferentziak

Kanpo estekak 

Bigarren Mundu Gerrako itunak
Ekialdeko Frontea (Bigarren Mundu Gerra)
Nazionalsozialismoa
Sobietar Batasuneko nazioarteko harremanak
1938
Alemaniako historia militarra Bigarren Mundu Gerran
Polonia Bigarren Mundu Gerran
Europako ekintza eremua Bigarren Mundu Gerran
Alemania Naziko itunak
Alemania-Sobietar Batasuna harremanak
Sobietar Batasuneko itunak
Sobietar Batasuneko historia militarra Bigarren Mundu Gerran
Ekialdeko Europako ekintza eremua Bigarren Mundu Gerran
Estonia Bigarren Mundu Gerran
Estatu Baltikoen okupazioa
Errumania Bigarren Mundu Gerran
Letonia Bigarren Mundu Gerran